CELEX: 32007R0516
Language: lt
Date: 2007-05-10 00:00:00
Title: 2007 m. gegužės 10 d. Komisijos reglamentas (EB) Nr. 516/2007 dėl nuolatinio leidimo naudoti pašarų priedą išdavimo (Tekstas svarbus EEE)

11.5.2007   
            
            
               LT
            
            
               Europos Sąjungos oficialusis leidinys
            
            
               L 122/22
            
         
      KOMISIJOS REGLAMENTAS (EB) Nr. 516/2007
   2007 m. gegužės 10 d.
   dėl nuolatinio leidimo naudoti pašarų priedą išdavimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9d straipsnio 1 dalį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 numatyta, kad naudoti priedus gyvūnų mityboje galima gavus leidimą.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos paraiškoms išduoti leidimą naudoti pašarų priedus, pagal Direktyvos 70/524/EEB nuostatas pateiktoms iki Reglamento (EB) Nr. 1831/2003 taikymo dienos.
            
         
               (3)
            
            
               Paraiška išduoti leidimą naudoti šio reglamento priede nurodytą priedą buvo pateikta iki Reglamento (EB) Nr. 1831/2003 taikymo dienos.
            
         
               (4)
            
            
               Pirminės pastabos dėl šių paraiškų, kaip numatyta pagal Direktyvos 70/524/EEB 4 straipsnio 4 dalį, buvo išsiųstos Komisijai iki Reglamento (EB) Nr. 1831/2003 taikymo dienos. Todėl tos paraiškos ir toliau svarstytinos pagal Direktyvos 70/524/EEB 4 straipsnį.
            
         
               (5)
            
            
               Fermentinį preparatą endo-1,4-β-ksilanazę EC 3.2.1.8, gautą iš Bacillus subtilis (LMG S-15136), pirmą kartą Komisijos reglamentu (EB) Nr. 261/2003 (3) buvo leista laikinai naudoti penimoms kiaulėms ir Komisijos reglamentu (EB) Nr. 2188/2002 (4) – mėsiniams kalakutams. Buvo pateikti nauji duomenys, kurie pagrindžia paraišką leisti naudoti šį fermentinį preparatą neribotą laiką. Įvertinimo rezultatai rodo, kad Direktyvos 70/524/EEB 3a straipsnyje nustatytos leidimo gavimo sąlygos yra įvykdytos. Todėl, kaip nurodyta šio reglamento priede, turėtų būti leista neribotą laiką naudoti šį fermentinį preparatą.
            
         
               (6)
            
            
               Šios paraiškos įvertinimo rezultatai rodo, kad darbuotojams apsaugoti nuo priede aprašomų priedų poveikio reikės taikyti tam tikras procedūras. Tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo (5).
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, kuris priklauso fermentų grupei, leidžiama neribotą laiką naudoti kaip priedą gyvūnų mityboje, laikantis tame priede nustatytų sąlygų.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gegužės 10 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (2)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (3)  OL L 37, 2003 3 13, p. 12.
   
      (4)  OL L 333, 2002 12 10, p. 5.
   
      (5)  OL L 183, 1989 6 29, p. 1. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      
                  EB Nr.
               
               
                  Priedas
               
               
                  Cheminė formulė, aprašymas
               
               
                  Gyvūnų rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Aktyvumo vienetai/kg visaverčio pašaro
               
            
                  Fermentai
               
            
                  E 1606
               
               
                  Endo-1,4-β-ksilanazė
                  EC 3.2.1.8
               
               
                  Endo-1,4-β-ksilanazės, gautos iš Bacillus subtilis (LMG S-15136), preparatas, kurio mažiausias aktyvumas:
                  kieto ir skysto:
                  endo-1,4-β-ksilanazė: 100 TV (1)/g arba ml
               
               
                  Penimos kiaulės
               
               
                  —
               
               
                  10 TV
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, trukmę ir stabilumą granuliuojant.
                           
                        
                              2.
                           
                           
                              Rekomenduojama dozė kilogramui visaverčio pašaro: 10 TV
                           
                        
                              3.
                           
                           
                              Skirtas naudoti daug arabinoksilano turinčiuose kombinuotuosiuose pašaruose, pvz., ne mažiau kaip 40 % kviečių.
                           
                        
               
                  Neribotą laiką
               
            
                  Mėsiniai kalakutai
               
               
                  —
               
               
                  10 TV
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, trukmę ir stabilumą granuliuojant.
                           
                        
                              2.
                           
                           
                              Rekomenduojama dozė kilogramui visaverčio pašaro: 10 TV
                           
                        
                              3.
                           
                           
                              Skirtas naudoti daug arabinoksilano turinčiuose kombinuotuosiuose pašaruose, pvz., ne mažiau kaip 40 % kviečių.
                           
                        
               
                  Neribotą laiką
               
            
         (1)  1 TV – fermento, kuris, esant pH 4,5 ir 30 °C, iš beržo medienos ksilano atpalaiduoja 1 mikromolį redukuojančiųjų sacharidų (išreikštų ekvivalentiniu ksilozės kiekiu) per minutę.